Document ID: 31997R1353

ΚΑΝΟΝΙΣΜΟΣ (ΕΚ) αριθ. 1353/97 ΤΗΣ ΕΠΙΤΡΟΠΗΣ της 15ης Ιουλίου 1997 για τροποποίηση του κανονισμού (ΕΚ) αριθ. 1324/96 για τον καθορισμό του ισοζυγίου εφοδιασμού των Αζορών και της Μαδέρας σε προϊόντα του τομέα του ρυζιού, και των λεπτομερειών προσαρμογής των ενισχύσεων για τα προϊόντα που κατάγονται από την Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, όσον αφορά τα ειδικά μέτρα τα σχετικά με ορισμένα γεωργικά προϊόντα προς όφελος των Αζορών και της Μαδέρας (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 10,
Εκτιμώντας:
ότι οι κοινές λεπτομέρειες εφαρμογής του ειδικού καθεστώτος εφοδιασμού των Αζορών και της Μαδέρας με ορισμένα γεωργικά προϊόντα έχουν καθοριστεί από τον κανονισμό (ΕΟΚ) αριθ. 1696/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (4) 7
ότι για την εφαρμογή των διατάξεων του άρθρου 2 του κανονισμού (ΕΟΚ) αριθ. 1600/92 πρέπει να καθοριστεί το προβλεπόμενο ισοζύγιο εφοδιασμού των Αζορών και της Μαδέρας με προϊόντα του τομέα του ρυζιού, συναρτήσει των αναγκών των αρχιπελάγων 7 ότι πρέπει να τροποποιηθεί ανάλογα ο κανονισμός (ΕΚ) αριθ. 1324/96 (5) 7
ότι πρέπει συνεπώς να τροποποιηθεί η μέθοδος υπολογισμού της προσαρμογής των ενισχύσεων για τα προϊόντα του τομέα του ρυζιού που προέρχονται από την Κοινότητα 7
ότι, εν αναμονή της ανακοίνωσης των αρμόδιων αρχών για επαναπροσδιορισμό των αναγκών των σχετικών περιφερειών σύμφωνα με τα σημερινά δεδομένα και για να μην διακοπεί η εφαρμογή του ειδικού καθεστώτος εφοδιασμού, πρέπει να καταρτισθεί ο ισολογισμός για την περίοδο από 1ης Ιουλίου έως 31ης Δεκεμβρίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1324/96 τροποποιείται ως εξής:
1. Το άρθρο 2 αντικαθίσταται από το ακόλουθο κείμενο:
«Άρθρο 2
Το ποσό της ενισχύσεως που εφαρμόζεται σύμφωνα με τον κανονισμό (ΕΟΚ) αριθ. 1600/92 για τα προϊόντα του τομέα του ρυζιού, προσαρμόζεται κατά τη διάρκεια της περιόδου των μηνών από Οκτωβρίου συμπεριλαμβανομένου έως και Ιουλίου συμπεριλαμβανομένου κατά ποσό ίσο με τη μηνιαία προσαύξηση που εφαρμόζεται στην τιμή παρεμβάσεως του ρυζιού paddy που έχει καθορισθεί για την τρέχουσα περίοδο, ανάλογα με το στάδιο μεταποιήσεως με τον εφαρμοζόμενο συντελεστή μεταποιήσεως.
Στην περίπτωση κατά την οποία η διάρκεια ισχύος του πιστοποιητικού υπερβαίνει το τέλος της περιόδου εμπορίας, η επιστροφή διορθώνεται κατά τη διαφορά των τιμών παρεμβάσεως του ρυζιού paddy μεταξύ των δύο περιόδων ανάλογα με το στάδιο μεταποιήσεως με τον εφαρμοζόμενο συντελεστή μεταποιήσεως.
Αυτή η διαφορά τιμής επέρχεται την 1η Σεπτεμβρίου και ορίζεται από τα ακόλουθα στοιχεία:
α) τη διαφορά μεταξύ των τιμών παρεμβάσεως του ρυζιού paddy χωρίς μηνιαία προσαύξηση της παλιάς και της νέας περιόδου,
β) ποσού ίσου με τη μηνιαία προσαύξηση πολλαπλασιαζομένη με τον αριθμό των μηνών που έχουν διαρεύσει μεταξύ του περασμένου Οκτωβρίου συμπεριλαμβανομένου και του μήνα υποβολής της αιτήσεως του πιστοποιητικού συμπεριλαμβανομένου.
Αυτά τα δύο στοιχεία μετατρέπονται με το συντελεστή μεταποιήσεως που αντιστοιχεί στο στάδιο μεταποιήσεως στο οποίο εξάγεται το προϊόν.
Το ποσό της ενισχύσεως μειώνεται κατά τα στοιχεία α) και β), ανάλογα με το στάδιο επεξεργασίας και αυξάνεται από τον Οκτώβριο της νέας περιόδου εμπορίας σύμφωνα με τους κανόνες που αναγράφονται στο πρώτο εδάφιο λαμβάνοντας υπόψη το ποσό της μηνιαίας προσαυξήσεως που εφαρμόζεται κατά τη νέα περίοδο εμπορίας.»
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουλίου 1997.

Labels: 17
19
5
3
18